

**Slnečnica dona Antona Srholca**

Želaním dona Antona Srholca SDB bolo, aby sme naňho pamätali v modlitbách, podporili jeho diela (Resoty, Nenápadní hrdinovia, KPVS), no na prvom mieste žiadal, aby sme **konali skutky lásky**. Konať skutky lásky je podľa nás veľmi dôležité. Skutky lásky, ktoré nás stoja čas, úsilie, premieňajú srdce.

Ako napomôcť sebe i druhým v konaní skutkov lásky? V týchto dňoch budeme rozdávať slnečnicu ľuďom na námestí, aby sme ich motivovali vykonať skutok lásky. Venujeme im ju s touto pohľadnicou a s prosbou, aby ju dnes niekomu odovzdali. Človeku osamotenému, opustenému; tomu, ktorému sme ublížili; ak je to možné, tak i tomu, ktorý ublížil nám. Popremýšľajme, pomodlime sa, komu by sme cez spomienku na don Srholca chceli takto prejaviť skutok lásky. Kúpte si aj sami slnečnicu, alebo vytlačte túto pohľadnicu z našej stránky [www.november89.eu](http://www.november89.eu) a pridajte sa k nám.

Slnečnica sa otáča za slnkom. Don Antonio v Láske dával lásku. Skúsme si ho takto pripomenúť, poďakovať, konať skutok lásky. Tak bude jeho odkaz skutočne živým a v nás. Ďakujeme!

*študenti VŠZaSP sv. Alžbety a OZ Nenápadní hrdinovia*

**TS: Mladí rozdajú stovku slnečníc dona Antona Srholca SDB**

Mladí vysokoškoláci VŠZaSP sv. Alžbety v Bratislave a priatelia OZ Nenápadní hrdinovia pripravili pohľadnicu a event s názvom ***Slnečnica dona Antona Srholca***, aby takto sebe i druhým pripomenuli životný odkaz dona Srholca (1929, Skalica – 2016, Bratislava*). „Želaním dona Antona Srholca SDB bolo, aby sme naňho pamätali v modlitbách, podporili jeho diela (Resoty, Nenápadní hrdinovia, KPVS), no na prvom mieste žiadal, aby sme konali skutky lásky. Konať skutky lásky je podľa nás veľmi dôležité. Skutky lásky, ktoré nás stoja čas, úsilie, premieňajú srdce. V týchto dňoch budeme rozdávať slnečnicu ľuďom na námestí, aby sme ich motivovali vykonať skutok lásky. Venujeme im ju s touto pohľadnicou a s prosbou, aby ju dnes niekomu odovzdali. Človeku osamotenému, opustenému; tomu, ktorému sme ublížili; ak je to možné, tak i tomu, ktorý ublížil nám. Popremýšľajme, pomodlime sa, komu by sme cez spomienku na dona Srholca chceli takto prejaviť skutok lásky. Kúpte si aj sami slnečnicu, alebo vytlačte túto pohľadnicu z našej stránky* [*www.november89.eu*](http://www.november89.eu) *a pridajte sa k nám.“* píše sa vo výzve.

Michal Kolník, študent sociológie VŠZaSP sv. Alžbety a hovorca iniciatívy, uviedol: *„Slnečnica sa otáča za slnkom. Don Antonio v Láske dával lásku. Skúsme si ho takto pripomenúť, poďakovať, konať skutok lásky. Tak bude jeho odkaz skutočne živým a v nás.“* Zároveň podotkol: *„Don Srholec zomrel v období po vianočných sviatkoch, ktoré sa spájajú rodinou, s láskou k blížnemu a možno by sa z tejto iniciatívy mohla stať pekná tradícia, aby Srholcov odkaz lásky ostal aj takto živý.“*

*„Už dnes máme informácie, že sa k výzve pridávajú aj študenti základných a stredných škôl z iných miest na Slovensku, ktorí sa počas VII. ročníkov zapojili do projektu Nenápadní hrdinovia,“* uviedol František Neupauer, predseda OZ Nenápadní hrdinovia. *„Pokúsime sa osloviť aj niektorých priateľov dona Srholca, aby slnečnice rozdávali spoločne s nami a zároveň osobne povedali ľuďom, s ktorými sa stretnú, kým bol a je pre nich don Srholec.“*

Autorkou fotografie je A. Sidiková. Vznikla v deň 85. narodenín dona Srholca v čase konania konferencie Sociálna práca ako služba Životu. Úprava fotografie M. Kolník.

***Informácia pre tých, ktorí sa chcú zapojiť***

1. *Naším cieľom nie je rozdať čo najviac slnečníc či pohľadníc. Radšej venuj jednu jedinú (pohľadnicu či slnečnicu) niekomu, komu chceš poďakovať, alebo odpustiť, ako by si mal ísť do „eventu“, ktorý bude len pre verejnosť. Venuj mu svoj čas. Premyslí si, ako mu poďakuješ.... pomodli sa za to stretnutie.*
2. *Ak sa chceš pripojiť do verejného „eventu“ budeme radi ☺*
3. *Vytlač si 10 pohľadníc,*
4. *prípadne kúp 2 – 3 slnečnice (podľa svojich možností)*
5. *čas EVENTU (nechávame na zváženie) by mal byť v UTOROK 12. januára v deň pohrebu dona Srhloca. V čase od 13.00 do 17.00 hod.*
6. *nerozdávaj pohľadnice formou letáku, ktorého sa chceš zbaviť. Rozdaj ju LEN ČLOVEKU, KTORÝ sa pri Tebe dokáže zastaviť, aby si mu :*
   * + - *mohol venovať svoj čas a spýtať sa ho, či poznal dona Srholca. Aby si mu o ňom niečo porozprával (preto je dobré si predtým, ako pôjdeš do verejného priestoru niečo o ňom naštudoval, ak si ho nepoznal).*
       - *Ak človek, ktorého stretneš, poznal dona Srholca, tak mu venuj čas a pýtaj sa ho, ako ho poznal. Čím ho zaujal. Je možné, že niekto Ti bude o ňom hovoriť, že to bol „zlý človek“. Neber mu jeho názor. Ale skús povedať. „Neviem, či to bol zlý človek alebo nie. Deliť ľudí na dobrých a zlých, to sú len také „umelé priehradky“, život je zložitejší. A aj ten najväčší zločinec, ktorý bol ukrižovaný s Ježišom sa stal prvým svätým. Nemyslíte?“ A povedz mu, čo je naším cieľom... (povzbudiť ľudí ku konaniu skutkov lásky).*
       - *Poďakuj mu za stretnutie.*
7. *ak sa nájde medzi Vami aj kameraman, ktorý to natočí, pošle nám, či zverejní na internete (stačí natočiť aj na mobil), a to:*

* *prečo ste sa zapojili do tejto iniciatívy,*
  + - * *video z miesta, kde ste rozdávali slnečnice,*
      * *natočí aj niekoho, kto Vám o donovi Srholcovi niečo povie... (komu chce prejaviť skutok lásky),*
      * *niečo o Vás a čo Vám to dalo (po skončení akcie),*
      * *Infošku na záver. V ??? (napr. Žiline) sme rozdali XY pohľadníc... a slnečníc... Ak Vám to niekto zasponzoroval, tak info a poďakovanie aj sponzorovi.*

1. *Pošlite nám informáciu o konaní EVENTU -* jana.kerekretyova@gmail.com
2. *Ideálne do PONDELKA do 00:00 hod. (hlavný organizátor, mesto, miesto a čas EVENTU, predpokladaný počet dobrovoľníkov). Uveďte, či sa k Vám pridala aj nejaká osobnosť.*
3. *po skončení EVENTU – UTOROK do 17:30 hod. – info o konaní EVENTU (mesto, miesto, čas, info, ako to prebehlo)*

*Ďakujeme!*

*Michal Kolník, 0910 141 727*

*František Neupauer, 0905 783 748*